ধ্বংসস্তূপের মাঝে একটি ছবি হাতে বাবা-মাকে খুঁজে ফিরেছেন ওঁরা। কিন্তু কোত্থাও পাননি। যখন পেলেন, তখন সব শেষ। দুই ছেলে শোকে পাথর। সত্তোরোর্ধ্ব বৃদ্ধ বাবা-মাও হতভম্ব। কী বলবেন, বুঝে উঠতে পারছেন না।
 ওয়েব ডেস্ক: ধ্বংসস্তূপের মাঝে একটি ছবি হাতে বাবা-মাকে খুঁজে ফিরেছেন ওঁরা। কিন্তু কোত্থাও পাননি। যখন পেলেন, তখন সব শেষ। দুই ছেলে শোকে পাথর। সত্তোরোর্ধ্ব বৃদ্ধ বাবা-মাও হতভম্ব। কী বলবেন, বুঝে উঠতে পারছেন না। স্ত্রী সরিতা কন্দোইকে নিয়ে কে কে টেগোর স্ট্রিটের বাড়ি থেকে বেরিয়েছিলেন অজয়কুমার কন্দোই। মারোয়াড়ি রিলিফ সোসাইটিতে ভর্তি এক আত্মীয়কে দেখতে যাচ্ছিলেন। রিকশা চেপে বেরিয়েছিলেন। তাঁরা ফিরলেন। তবে পায়ে হেঁটে নয়, স্ট্রেচারে চেপে। বড়ছেলে অভিষেক চার্টার্ড অ্যাকাউন্টেন্সি পড়ছেন। ছোটছেলে নিখিল বি কমের ছাত্র। জগদীশ কন্দোই ও বিমলা কন্দোইয়ের একমাত্র ছেলে অজয় ও তাঁর স্ত্রী সরিতার মৃত্যুতে যেন স্তব্ধ হয়ে গিয়েছে গোটা বাড়িটা।